У Годишњем програму пословања ЈП ЗЖС Обреновац за 2014.годину, са финансијским планом, дел.број 3038/13 од 17.12.2013.године, на који је Оснивач дао сагласност Решењем број 020-187 од 26.12.2013.године, мења се:

- у оквиру тачке 3. Основе за израду програма пословања за 2014.годину, подтачка 3.1.Процена финансијских показатеља за 2013. годину, тако да сада гласи:

**„3.1.Процена финансијских показатеља за 2013. годину**

Структура прихода је дата у табеларном приказу према изворима средстава и приказује реализацију прихода до 31.12.2013. године и проценат реализације у односу на План за 2013. годину- Табела 3.1.1. Извршење приходa за 2013.годину.

Укупно остварени приходи износе 53.338.224,10 динара и то приходи из буџета износе 52.049.915,67 динара, социјални доприноси износе 866.359,63 динара, трансфери са виших нивоа власти износе 421.948,80 динара .

Структура расхода и издатака је датаа у табеларном приказу према економским класификацијама и приказује реализацију расхода и издатака до 31.12.2013.године и проценат реализације у односу на План за 2013.годину.

Укупни трошкови пословања су реализовани у износу од 53.495.998,67 динара чија се структура може видети у Табели 3.1.2. Реализација расхода и издатака -класичан део за 2013.годину и Табели 3.1.3. Реализација расхода и издатака -наменски део за 2013.годину.

Веће одступање између планираног и процењеног реализованог износа имамо код расхода и издатака у класичном делу, на синт.конту 421600 - Закуп имовине и опреме, код кога је планиран износ од 1.550.000,00 динара а реализација износи 678.614,68 динара.

Како се Оснивач заложио да нам обезбеди пословни простор, без обавезе плаћања месечне закупнине из тог разлога се јавља горе наведено одступање.

Веће одступање између планираних и реализованих износа се јавља код расхода и издатака у наменском делу :

- на ред.броју 2. Уређење и одржавање излетничке шуме Забран, код кога је планиран износ од 1.500.000,00 динара а реализација износи 79.548,00 динара. Послови на одржавању мобилијара у Излетничкој шуми „Забран“ су поверени од стране Скупштине Градске општине Обреновац 21.05.2013.године. Током пролећних месеци због високог нивоа реке Саве, послови нису могли бити урађени, а како се Излетничка шума „Забран“ највише користи у периоду од марта до октобра, исте планирамо за 2014.годину.

- на ред.броју 3. Oдржавање Арборетума , код кога је планиран износ од 250.000,00 динара а реализација износи 44.268,00 динара. Због временских услова, односно дужег сушног периода током летњих месеци, није било потребе за наведеним пословима у планираном износу.

- на ред.броју 4. Пројектовање јавних зелених површина, код кога је планиран износ од 150.000,00 динара а реализација износи 0,00 динара.

Планиран износ није реализован јер је пројектна документација парка између насеља Ројковац и Сава у Обреновцу, предата Оснивачу и ЈП за изградњу Обреновца у чијој надлежности је изградња истих.

- на ред.броју 7. Пројектовање и реализација система за коришћење обновљивих извора енергије и повећање енергетске ефикасности , код кога је планиран износ од 100.000,00 динара а реализација износи 15.984,00 динара. У 2013.години није било већих поправки на одржавању соларног пуњача који се налази на Градском тргу, па сходно наведеном није ни реализован планирани износ.

У прилогу су дате и Табела 3.1.4. Биланс стања на дан 31.12.2013.године, Табела 3.1.5. Биланс успеха у периоду 01.01. до 31.12.2013. године и Табела 3.1.6.Извештај о новчаним токовима у периоду 01.01. до31.12.2013. године.“

* тачка 4. Финансијске пројекције, мења се , тако да сада гласи:

**„4. Финансијске пројекције**

Планирани укупни приходи за 2014.годину износе 57.893.080,00 динара и то приходи из буџета износе 51.500.000,00 динара, меморандумске ставке за рефундацију расхода износе 500.000,00 динара, капитални трансфери од других нивоа власти износе 4.893.080,00 динара и вишак прихода износи 1.000.000,00 динара. Структура прихода је приказана у Табели 4.1.1.План прихода за 2014.годину, у прилогу.

Планирани укупни расходи и издаци за 2014.годину износе 57.893.080,00 динара, чија је структура приказана у Табели 4.1.2. План расхода и издатака за 2014.годину-класичан део, Табели 4.1.2.1. План расхода и издатака по кварталима за 2014.годину-класичан део, Табели 4.1.3. План расхода и издатака за 2014.годину-наменски део и Табели 4.1.3.1. План расхода и издатака по кварталима за 2014.годину-наменски део.„

* у оквиру тачке 7. Планирана финансијска средства за набавку добара, радова и услуга за обављање делатности, текуће и инвестиционо одржавање и средства за посебне намене, мења се подтачка 7.1. Критеријуми за коришћење средстава за помоћ, тако да сада гласи:

**„7.1. Критеријуми за коришћење средстава за помоћ**

Због недостатка финансијских средстава нису планирана средства за помоћ, која се користе у складу са Правилником о раду предузећа и то за: случај болести, здравствене рехабилитације или инвалидности, набавке ортопедских помагала и набавке лекова, за запосленог или члана његове уже породице, на основу уредне медицинске документације, највише до висине средстава утврђених финансијским планом.“

-У оквиру тачке 7. Планирана финансијска средства за набавку добара, радова и услуга за обављање делатности, текуће и инвестиционо одржавање и средства за посебне намене, мења се подтачка 7.4. Критеријуми за одређивање накнаде за рад председника и чланова надзорног одбора, тако да сада гласи:

**„7.4.Критеријуми за одређивање накнаде за рад председника и чланова надзорног одбора**

Закључком донетим од стране Скупштине градске општине Обреновац VII-01 бр. 020-144 од 29.08.2013. године, утврђена је висина накнада за рад председника надзорног одбора у износу од 25.000,00 динара, месечно нето и за рад чланова надзорног одбора у износу од 20.000,00 динара месечно нето, као и права на увећање истих.

Председник и чланови надзорног одбора имају право на увећање укупно исплаћене накнаде за рад на годишњем нивоу до 20% по завршетку пословне године у зависности од степена реализације Програма пословања према завршеном финансијском извештају.

Веће ГО Обреновац, на бази завршног финансијског извештаја, утврдиће проценат увећане накнаде за рад председника и чланова надзорног одбора.

Накнада се исплаћује ако је одржана бар једна седница надзорног одбора у месецу за који се исплаћује накнада.

Накнада ће се исплатити и за оправдано одсуство са седнице Надзорног одбора. Оправдано одсутним се сматрају ситуације дефинисане Законом о раду (боловање, службени пут, плаћено одсуство, годишњи одмор). Оправдана одсутност се доказује одговарајућим доказом (дознаке, налог за службени пут, решења).

У случају незапосленог члана потврда лекара о болести у време одржавања седнице.“

Из свега горе изнетог и Прилози: Табела 3.1.1. Извршење прихода за 2013.годину ,Табела 3.1.2. Реализација расхода и издатака -класичан део за 2013.годину, Табела 3.1.3. Реализација расхода и издатака –наменски део за 2013.годину,Табела 3.1.4. Биланс стања на дан 31.12.2013.године, Табела 3.1.5. Биланс успеха у периоду 01.01. до 31.12.2013. године,Табела 3.1.6.Извештај о новчаним токовима у периоду 01.01. до 31.12.2013. године,Табела 4.1.1. План прихода за 2014.годину,Табела 4.1.2. План расхода и издатака за 2014.годину-класичан део, Табела 4.1.2.1. План расхода и издатака по кварталимаза 2014.годину-класичан део,Табела 4.1.3. План расхода и издатака за 2014.годину-наменски део, Табела 4.1.3.1. План расхода и издатака по кварталима за 2014.годину-наменски део, Табела 4.1.4. Биланс стања (план 31.12.2014.године, кварталне пројекције),Табела 4.1.5. Биланс успеха (план 01.01. до 31.12.2014.године, кварталне пројекције), Табела 4.1.6.Извештај о новчаним токовима (план 01.01 до 31. 12.2014.године, кварталне пројекције),Табела 5.1.1. Динамика запошљавања, Табела 5.1.2. Планирана структура запослених, Табела 5.1.3. Исплаћене зараде у 2013. години и план зарада за 2014. годину, Табела 5.1.4. Трошкови запослених,Табела 5.1.5. Накнаде члановима Управног одбора/Скупштине и Надзорног одбора,Табела 6.1.1. Неизмирена дуговања и ненаплаћена потраживања,Табела 7.1.1. Планирана финансијска средстава за набавку добара, радова и услуга за обављање делатности, Табела 7.1.2. План текућег и инвестиционог одржавања , Табела 7.1.3. Средства за посебне намене, су претрпели измене и допуне.

ЈП ЗЖС Обреновац

Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Срђан Драгићевић, дипл.инж.